0070.xml
نوویک جوکووچ اور کی نیشیکوری کی سخت مقابلے کے بعد یو ایس اوپن ٹینس ٹورنامنٹ کے سیمی فائنل تک رسائی
نیویارک ۔ 04 ستمبر (اے پی پی) سربیا کے نامور ٹینس سٹار اور میگا ایونٹ کے ٹاپ سیڈڈ نوویک جوکووچ اور جاپان کے کی نیشیکوری عصاب شکن مقابلے کے بعد یو ایس اوپن ٹینس ٹورنامنٹ کے مینز سنگلز مقابلوں کے سیمی فائنل تک رسائی ہوگئی جبکہ انگلینڈ کے نامور ٹینس سٹار اور اولمپک چیمیپئن اینڈے مرے اور تھرڈ سیڈڈ سوئس سٹار سٹانسلاس وارینکا کوارٹر فائنل میں شکست کے بعد میگا ایونٹ سے باہر ہوگئے۔ تفصیلات کے مطابق امریکہ میں جاری سال کے چوتھے اور آخری گرینڈ سلام یو ایس اوپن میں مرد و خواتین کے مابین مختلف کیٹگریز کے سنسنی خیز مقابلے اپنی آب و تاب کے ساتھ جاری ہیں۔ مینز سنگلز کے کوارٹر فائنل راؤنڈ میچ میں سربیا کے نوویک جوکووچ نے سخت مقابلے کے بعد انگلینڈ کے اینڈی مرے کے خلاف 7-6(7-1)، 6-7(1-7)، 6-2 اور 6-4 سے کامیابی حاصل کر کے میگا ایونٹ کے سیمی فائنل تک رسائی حاصل کی۔ ایک اور میچ میں جاپان کے کی نیشیکوری نے انتہائی سخت مقابلے کے بعد سوئٹزرلینڈ کے تھرڈ سیڈڈ سٹانسلاس وارینکا کو 3-6، 7-5، 7-6(9-7)، 6-7(5-7) اور 6-4 سے شکست دیکر میگا ایونٹ کے ٹاپ فور کے لیے کوالیفائی کرلیا۔ واضح رہے کہ میگا ایونٹ کے پہلے سیمی فائنل میں نوویک جوکووچ کا مقابلہ جاپان کے کی نیشیکوری سے ہوگا
APP
04.09.14
0070p.xml
یو ایس اوپن :نوواک ‘نیشی کوری سیمی فائنل میں پہنچ گئےبھارتی ثانیہ مرزا اور کارلا بلیک کی جوڑی ویمنز ڈبلز کے سیمی فائنل میں پہنچ گئی
نیویارک (سپورٹس ڈیسک ) عالمی نمبر ایک نوواک جوکووچ یو ایس اوپن ٹینس ٹورنامنٹ کے سیمی فائنل میں پہنچ گئے۔ نیویارک سٹی میں سیزن کے آخری گرینڈ سلیم یو ایس اوپن میں دلچسپ مقابلے جاری ہیں۔ مینز سنگلز کے کوارٹر فائنل میں سربین سٹار نوواک جوکووچ اور برطانیہ کے اینڈی مرے مدمقابل ہوئے ، جوکووچ نے پہلا سیٹ سات چھ سے اپنے نام کیا۔ دوسرے سیٹ میں اینڈی مرے نے کم بیک کرتے ہوئے سات چھ سے فتح سمیٹی لیکن تیسرے سیٹ میں جوکووچ نے برطانوی سٹار کو چھ دو سے زیر کیا ، تاہم چوتھے سیٹ میں بھی ورلڈ نمبر ون نوواک جوکووچ نے چھ دو سے کامیابی حاصل کی اور سیمی فائنل میں سیٹ پکی کی۔ جاپان کے نیشی کوری نے سوئٹزر لینڈ کے واورینکا کوسخت مقابلے کے بعد شکست دیکر سیمی فائنل میں جگہ بنالی ۔ انہوں نے کوارٹر فائنل میں تین چھ‘سات پانچ‘نو سات‘پانچ سات اور چھ چار سے کامیابی حاصل کی ۔ویمنز سنگلز مقابلوں میں امریکی سرینا ولیمز نے پنیٹا کو چھ تین اور چھ دو شکست دیکر سیمی فائنل کیلئے کوالیفائی کر لیا ۔بھارتی ثانیہ مرزا اور کارلا بلیک کی جوڑی ویمنز ڈبلز کے سیمی فائنل میں پہنچ گئی ۔ انہوں نے کوارٹر فائنل میں ڈیاس اور وائی ژو کے خلاف کامیابی حاصل کی۔
nawa-e-waqt
05.09.14